เพิ่มน้ำในร่างกายเพื่อชะล้างสารเสพติดออกไป กำจัดสารเสพติดทางเหงื่อ ปรับเปลี่ยนรูปแบบการรับประทานอาหารเพื่อเร่งระบบเผาผลาญ
ตลอดทั้งวัน. วิธีกำจัดสารเสพติดออกจากร่างกายได้ดีที่สุดก็คือ การเพิ่มน้ำเข้าไปในร่างกายมากๆ ดื่มน้ำเยอะๆ ตลอดทั้งวัน ผ่านไปหลายวันน้ำก็จะไปเจือจางความเข้มข้นของสารเสพติดในร่างกาย และการปัสสาวะบ่อยๆ ก็จะช่วยชะล้างสัญญาณของสารเสพติดที่สามารถตรวจจับได้  สำหรับสารเสพติดที่สะสมอยู่ในเซลล์ไขมันในร่างกาย (เช่น โคเคนและ THC จากกัญชา) การดื่มน้ำเข้าไปมากๆ จะไม่ได้เห็นผลอะไรมากนัก ผู้ชายวัยผู้ใหญ่ควรดื่มน้ำอย่างน้อยวันละ 3.7 ลิตร ส่วนผู้หญิงวัยผู้ใหญ่ควรดื่มน้ำอย่างน้อยวันละ 2.7 ลิตร  ถ้าคุณดื่มน้ำเพื่อชะล้างสารเสพติดออกจากร่างกาย ให้ดื่มน้ำเพิ่มวันละประมาณ 0.5-0.7 ลิตร ชาทุกประเภทเป็นสารล้างพิษที่มีประสิทธิภาพ และน้ำแครนเบอร์รียังทำให้คุณปัสสาวะบ่อยขึ้นด้วย ดื่มชาหรือน้ำผลไม้ 3-4 แก้วทุกวันในช่วงที่คุณพยายามกำจัดสารเสพติดออกจากร่างกาย คุณจะดื่มชาเขียว ชาดำ ชาขาว ชามะลิ หรือชาอะไรก็ได้ การดื่มชาจะทำให้ร่างกายของคุณได้รับสารต้านอนุมูลอิสระและอิเล็กโทรไลต์ที่จะช่วยเร่งระบบการเผาผลาญ  คุณจะดื่มชาเขียวร้อนโดยการแช่ถุงชาไว้ในน้ำร้อน หรือจะดื่มแบบเย็นโดยการทำเป็นชาเย็นก็ได้ ถ้าคุณดื่มชาเขียวร้อน ลองเติมน้ำเลมอน ¼ ช้อนชาลงไปในชาเพื่อเพิ่มรสชาติ แอลกอฮอล์จะไปจับกับโคเคนและ THC ในกัญชาได้ง่ายที่สุดและช่วยให้สารเหล่านี้ติดอยู่กับไขมันในร่างกาย พอ THC กับโคเคนสะสมอยู่ในเซลล์ไขมันแล้ว มันจะกำจัดออกจากร่างกายได้ยาก การดื่มแอลกอฮอล์ โดยเฉพาะอย่างยิ่งในปริมาณมากๆ มีแต่จะยิ่งทำให้ปัญหาแย่ลง  แอลกอฮอล์โดยตัวมันเองก็ส่งผลที่ไม่ดีต่อร่างกายอยู่แล้ว นอกจากนี้มันยังทำให้คุณยับยั้งชั่งใจได้น้อยลง ซึ่งกลายเป็นว่าคุณจะเสพยาที่คุณต้องการกำจัดออกจากร่างกายมากกว่าเดิม สารเสพติดบางประเภท (โดยเฉพาะอย่างยิ่งโคเคนและ THC จากกัญชา) จะสะสมอยู่ตามเซลล์ไขมันในร่างกาย เพราะฉะนั้นการลดไขมันในร่างกายจึงเป็นการลดระดับสารเสพติดไปด้วย ซึ่งหนึ่งในวิธีเผาผลาญไขมันที่ดีที่สุดก็คือการทำให้เหงื่อออก และการออกกำลังกายแบบแอโรบิคก็มักจะทำให้คุณเหงื่อออกมาก ขณะที่คุณเผาผลาญไขมันและเหงื่อ คุณก็จะได้กำจัดสารเสพติดที่ยังตกค้างอยู่ในร่างกาย การออกกำลังกายแบบแอโรบิคและการออกกำลังกายอื่นๆ ที่ทำให้เหงื่อออกได้แก่  การปั่นจักรยานหรือเดินทางไกล การวิ่งหรือวิ่งจ๊อกกิ้ง การกระโดดเชือก แม้ว่าจะเป็นกิจกรรมที่ไม่ต้องออกแรงเลย แต่การนั่งในซาวน่าร้อนๆ ที่เต็มไปด้วยไอน้ำนั้นเป็นวิธีที่ดีที่ทำให้ร่างกายได้ขับเหงื่อ ซึ่งจะช่วยชะล้างเมตะบอไลต์ของสารเสพติดออกมา คุณสามารถไปอบซาวน่าได้ตามศูนย์ชุมชนหรือฟิตเนส ซึ่งส่วนใหญ่มักจะอยู่ข้างๆ สระว่ายน้ำ วิธีการอื่นๆ ที่จะช่วยให้ร่างกายขับเหงื่อได้มากขึ้นและชะล้างสารเสพติดออกจากผิวหนังและเซลล์ไขมันได้ก็คือ:  เล่นโยคะร้อน อาบแดด รู้ว่าการทำให้เหงื่อออกด้วยการนั่งอบซาวน่านั้นอาจจะช่วยกำจัดเมตะบอไลต์ได้เพียงเล็กน้อยเท่านั้น นอกจากนี้ถ้าคุณเพิ่งเสพสารเสพติดในปริมาณมาก อย่าไปนั่งอบซาวน่า เพราะความร้อนในซาวน่าอาจเป็นอันตรายต่อคุณได้ เวลาที่คุณเติมน้ำลงไปในอ่าง ให้เทเกลือยิบซอมลงไปในอ่างอาบน้ำด้วย แช่ตัวในน้ำเกลืออย่างน้อย 15-20 นาที เกลือจะไปเปิดรูขุมขน ซึ่งจะช่วยดึงสารพิษออกจากร่างกาย คุณสามารถหาซื้อเกลือยิบซอมได้ที่ซูเปอร์มาร์เก็ตและร้านขายอาหารสุขภาพ นอกจากนี้เกลือยิบซอมยังประกอบด้วยแมกนีเซียม ซึ่งเป็นแร่ธาตุสำคัญที่ช่วยกำจัดสารพิษออกจากร่างกาย (รวมถึงสารเคมีที่ตกค้างจากการใช้สารเสพติดด้วย) ร่างกายของคุณมีงานหนักที่ต้องทำล่วงหน้าอยู่แล้ว เพราะมันต้องย่อยสารเสพติดและกำจัดสารพิษออกจากร่างกายของคุณ น้ำตาลและไขมันที่ไม่ดีต่อสุขภาพ เช่น ไขมันทรานส์และไขมันอิ่มตัว ก็ย่อยและแตกตัวได้ยากเช่นเดียวกัน ถ้าคุณรับประทานอาหารที่มีน้ำตาลและไขมันที่ไม่ดีต่อสุขภาพในปริมาณมาก ร่างกายของคุณก็จะใช้เวลาค่อนข้างนานกว่าจะกำจัดสัญญาณของสารเสพติดที่ตรวจจับได้ออกไปจนหมด  น้ำตาลและไขมันที่ไม่ดีต่อสุขภาพปริมาณมากมักอยู่ในอาหารจำพวกน้ำอัดลม ลูกอม อาหารแปรรูป และอาหารขยะ นอกจากนี้อาหารแปรรูปยังมีโซเดียมสูง ซึ่งทำให้ร่างกายกักเก็บน้ำ และการกักเก็บน้ำในร่างกายก็จะไปชะลอความเร็วในการกำจัดสารเสพติดออกจากร่างกาย การรับประทานผักที่ดีต่อสุขภาพและอาหารธรรมชาติที่ไม่ผ่านการปรุงแต่งจะไปเพิ่มวิตามินและแร่ธาตุที่ถูกใช้ไปจนหมด ขณะที่ร่างกายของคุณแข็งแรงขึ้น มันก็จะสามารถย่อยและกำจัดสารเสพติดที่ตกค้างอยู่ได้ดีขึ้น ในทางเดียวกันอาหารที่อุดมไปด้วยใยอาหารก็จะไปเร่งระบบเผาผลาญอาหารในร่างกายและช่วยให้กำจัดสารเสพติดออกจากร่างกายได้เร็วขึ้น   แม้ว่าวิธีนี้จะไม่ใช่วิธีการที่ดีที่สุดสำหรับตรวจปัสสาวะให้ผ่าน (เน้นเรื่องการดื่มน้ำเปล่าหรือเครื่องดื่มล้างพิษมากๆ แทน) แต่มันก็ช่วยกำจัดสารเสพติดที่ตกค้างในร่างกายและช่วยให้คุณสุขภาพดีขึ้นได้หลังจากผ่านไปหลายเดือน อาหารอื่นๆ ที่อุดมไปด้วยใยอาหารได้แก่ข้าวโอ๊ต ถั่วเลนทิล ถั่วดำและถั่วลิม่า บร็อกโคลี และธัญพืชส่วนใหญ่ สารต้านอนุมูลอิสระช่วยให้สุขภาพโดยรวมดีขึ้น และทำให้ร่างกายสามารถกำจัดและย่อยสารพิษ รวมถึงสารเคมีจากสารเสพติดที่ตกค้างได้ดีขึ้นด้วย อาหารที่อุดมไปด้วยสารต้านอนุมูลอิสระได้แก่ :  เบอร์รี ได้แก่ บลูเบอร์รี สตรอว์เบอร์รี และราสป์เบอร์รี ผักใบเขียว ได้แก่ ใบชะมวง ใบยอ และผักกระเฉด
ดื่มน้ำอย่างน้อย 2,400-3,000 มล. นอกจากน้ำแล้วก็ให้ดื่มชาหรือน้ำแครนเบอร์รีด้วยทุกวัน. อย่าดื่มแอลกอฮอล์ในช่วงกำจัดสารเสพติด. ออกกำลังกายแบบแอโรบิคเพื่อเผาผลาญไขมัน. อบซาวน่าวันละ 20-30 นาทีเพื่อขับสารเสพติดออกมาทางเหงื่อ. เติมเกลือยิบซอม 2 ถ้วย (400 กรัม) ลงไปในอ่างอาบน้ำ. งดน้ำตาลและไขมันที่ไม่ดีต่อสุขภาพ. รับประทานผักและอาหารอื่นๆ ที่มีใยอาหารสูง. บริโภคอาหารที่อุดมไปด้วยสารต้านอนุมูลอิสระให้มากขึ้น.
https://www.wikihow.com/Get-Drugs-Out-of-Your-System https://www.wikihow.com/Get-Drugs-Out-of-Your-System https://www.wikihow.com/Get-Drugs-Out-of-Your-System
Hydrating to Flush out Drugs Sweating out Drugs Modifying Your Diet to Speed up Your Metabolism